Wynvaatjie skuil in Durbanville en is lekker naby al die wynplase, winkels en restaurante geleë. Dié selfsorghuis het slaapplek vir 8 gaste.
Wynvaatjie het 3 slaapkamers en 2 badkamers. Twee van die slaapkamers het dubbelbeddens en die derde kamer het 2 enkelbeddens. Die hoofslaapkamer het 'n en suite-badkamer met 'n stort en die tweede badkamer word gedeel.
Die oopplan-kombuis is toegerus met 'n stoof en oond, mikrogolf, yskas, en 'n wasmasjien. Die sitkamer het 'n dubbelslaapbank en 'n TV met DStv. Vir jou gerief laai ons 200 eenhede koopkrag voor jy inklok.
Wynvaatjie bied toegang tot 'n ommuurde perseel met 'n braaiplek. Parkeerplek is beskikbaar in 'n motorhuis en in die aangewese parkeerarea.